**Kviečiame dalyvauti**

**Globalaus švietimo savaitės pamokų iniciatyvoje**

Iniciatyva yra Globalaus švietimo savaitės dalis.

**Globalaus švietimo savaitės tikslas** – skatinti Europos pedagogus ir besimokančiuosius skirti daugiau dėmesio globalaus pilietiškumo ugdymui(si). Šis tikslas tiesiogiai susijęs su Jungtinių tautų Darnaus vystymosi darbotvarkės ketvirtuoju tikslu „užtikrinti visaapimantį ir lygiavertį kokybišką švietimą ir skatinti visą gyvenimą trunkantį mokymąsi“. Globaliojo švietimo savaitė kviečia pažinti įvairovę ir, atsižvelgiant į šiandieninius globalaus pilietiškumo ir atsakomybės iššūkius, spręsti nelygybės klausimus tiek vietiniu, tiek globaliu lygiu.

**Globalaus švietimo savaitės pamokų iniciatyvos tikslas** paskatinti mokytojus kalbėti su savo ugdytiniais apie globalius pasaulio iššūkius bei darnaus vystymosi tikslus, lapkričio 19 -25 dienomis organizuojant tam skirtas pamokas.

Pamokoms vesti rekomenduojame naudoti:

* Tarpdisciplininę, pagal [PERL metodiką parengtą ir Baltijos šalims adaptuotą metodinę priemonę](http://s-education.org/index_lt.php).
* Metodines rekomendacijas „Mes turime planą“.
* UNESCO parengtą vadovą „Švietimas darnaus vystymosi tikslams. Mokymosi tikslai“
* Kitas, jums prieinamas metodines priemones.

**Dalyvavimo Iniciatyvoje sąlygos**

1.Praveskite pamokas darnaus vystymosi tematika 2018 m. lapkričio 19 -25 dienomis.

2. Iki lapkričio 28 dienos registruokite pravestas pamokas [čia](https://goo.gl/forms/adGRse87taSf97mw1), nurodydami ugdymo įstaigos pavadinimą, klasę, mokytojo(-s) vardą ir pavardę, dalyvavusių moksleivių skaičių, pamokos temą ir naudotą metodiką bei įkeldami vieną, pamoką iliustruojančią nuotrauką.

3. Visoms Iniciatyvoje dalyvavusioms klasėms/ugdymo įstaigoms ir pamokų organizatoriams bus išsiųstos elektroninės Globalaus švietimo savaitės padėkos.

Daugiau informacijos

Jolanta Markevičienė, LVJC NU organizatorė, tel. 852725319, el.p. Jolanta.Markeviciene@lvjc.lt